MEB บวก 3% โบรกชี้กำไรปี 65-67 โตเฉลี่ย 17% รับตลาด “อีบุ๊ก” แกร่ง
MEB วิ่ง 3% โบรกมองกำไรปี 65-67 โตเฉลี่ย 16.6% รับแพลตฟอล์ม meb และ readAwrite เติบโตเด่น
MEB วิ่ง 3% โบรกมองกำไรปี 65-67 โตเฉลี่ย 16.6% รับแพลตฟอล์ม meb และ readAwrite เติบโตเด่น
15 ก.พ. 2566

ผู้สื่อข่าวรายงานว่า วันนี้ (15 ก.พ.66) ราคาหุ้น บริษัท เมพ คอร์ปอเรชั่น จำกัด (มหาชน) หรือ MEB ณ เวลา 15:43 น. อยู่ที่ระดับ 45.75 บาทบวก 1.50 บาท หรือ 3.39% สูงสุดที่ระดับ 47 บาท ต่ำสุดที่ระดับ 44.25 บาท ด้วยมูลค่าการซื้อขาย 530.70 ล้านบาท

บล.ทิสโก้ ระบุในบทวิเคราะห์ว่า ตลาดของ E-Book เป็นตลาดที่มีการเติบโตสูงจากการเข้าถึงของมือถือและอินเทอร์เน็ตเพิ่มขึ้น และ MEB เองก็เป็นบริษัทที่มีความสามารถในการแข่งขันและเป็นผู้นำในตลาด E-Book ภายในประเทศทำให้มีการเติบโตที่สูงในช่วงที่ผ่านมา อีกทั้งความนิยมของหนังสือ E-Book จะเพิ่มขึ้นในอนาคตประกอบกับศักยภาพในการขยายแพลตฟอร์มไปยังต่างประเทศทำให้ MEB มีความน่าสนใจ
ขณะที่ บล.บัวหลวง ระบุในบทวิเคราะห์ว่า คาดกำไรสุทธิปี 65 เติบโต 15% ส่วนปี 66 โต 17.8% และ 16.9% คิดเป็นอัตราการเติบโตเฉลี่ย 16.6% CAGR ปี 65-67 ซึ่งการเติบโตของ MAU ของทั้ง meb และ readAwrite เป็นปัจจัยหลักในการหนุนการเติบโตของกำไร